《白鹤山房》
明代·王汝玉

白鹤何年过海东，翩然飞落山之中。只今鹤去几千载，惟有青山镇长在。

青山长在人民非，白鹤何如竟不归。美人结屋山中住，朝对林霏暮岩雨。

它日松窗短梦惊，山中应有鹤来鸣。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。